Wednesday, 11 December 2019, 10:19 PM
Updated on 20 July, 2019, 11:45, By Janghatna
मुंबई । महाराष्ट्र सरकार ने एक बहुत अच्छी पहल की है। इस पहल के तहत महाराष्ट्र के सभी 10 हजार स्कूल-कॉलेजों की कैंटिन से अब धीरे-धीरे जंक फूड पूरी तरह से बाहर हो जाएगा। महाराष्ट्र फूड एंड ड्रग एडमिनिशट्रेशन ने स्कूल-कॉलेजों की कैंटिन के लिए गाइडलाइंस के बाद इस लागू करने के लिए जागरूकता अभियान शुरू किया है जिसका मकसद है, हेल्दी फूड को ज्यादा से ज्यादा बढ़ावा देना। बच्चों में मोटापा, दांत की बीमारी और डायबिटीज जैसी बीमारियों में तेजी से बढ़ोतरी को देखते हुए महाराष्ट्र फूड एंड ड्रग एडमिनिशट्रेशन ने राज्य भर के 10 हजार स्कूल कॉलेजों से जंक फूड हटाकर हेल्दी फूड शामिल करने की गाइडलाइंस जारी करने के बाद अब हेल्दी फूड को लेकर जागरुकता अभियान भी शुरू कर दिया है।
साल के अंत तक पूरे राज्य में बच्चों की कैंटिन में हेल्दी फूड को लेकर अभियान चलाएगा जाएगा। महाराष्ट्र फूड एंड ड्रग एडमिनिशट्रेशन ने स्कूल-कॉलेजों की कैंटिंन का मैन्यू बदलने के लिए कहा है और स्कूलों के मैन्यू से जंक फूड को बाहर करने को कहा है। देश भर में इस तरह की गाइडलाइंस जारी करने वाला महाराष्ट्र पहला राज्य है और राज्य सरकार का हर स्कूल कॉलेजों में फूड टेस्टिंग लैब्स भी स्थापित करने की योजना है। जंक फूड में हाई फैट, हाई शुगर, हाई सॉल्ट से फूड से बच्चों में बीमारियों के लक्षण बढ़ रहे हैं। इसकारण स्कूलों की कैंटिंन का मैन्यू बदलने के लिए कहा और फूड एंड ड्रग एडमिनिशट्रेशन की गाइडलाइंस के मुताबिक प्रोटीन युक्त पौष्टिक आहार को शामिल किया जाए।
स्कूलों के कैंटिन के मैन्यू से चिप्स, नूडल्स, कार्बोनेटेड सॉफ्ट ड्रिंक्स, पिज़्जा,बर्गर, केक, बिस्किट,बन,पेस्ट्रीज बाहर कर स्कूलों में पोष्टिक चीजों की बिक्री बढ़ाने को कहा गया है। जिसमें गेहूं की रोटी, पराठा, मल्टी ग्रेन चपाती, चावल की खीर, दही, लस्सी, छाछ, वेज सैंडविच, खिचड़ी, नारियल पानी, शिकंजी जैसे आइटम्स को शामिल करने को कहा है। इसके अलावा स्कूलों की कैंटिंन को साफ-सफाई पर भी ध्यान देना होगा, हाइजीन से जुड़ी चैकिंग भी फूड एंड ड्रग एडमिनिशट्रेशन करेगा। हेल्दी फूड से जुड़ी गाइडलाइंस को लागू करने में प्रैक्टिकल दिक्कतें हैं, क्योंकि कैंटीन चलाने वालों के लिए ट्रेडिशनल फूड फायदेमंद नहीं है और कई बार बच्चों को खुश रखने के लिए पैरेंट्स भी इस बढ़ावा देते हैं, लेकिन महाराष्ट्र फूड एंड ड्रग एडमिनिशट्रेशन की गाइडलाइंस स्कूल-कॉलेजों के कैंटिन में हेल्दी फूड को जरूर बढ़ावा देगी। बता दें महाराष्ट्र फूड एंड ड्रग एडमिनिशट्रेशन का हेल्दी फूड कैंपेन जागरुकता मिशन के तहत शुरू किया गया है। फूड एंड ड्रग एडमिनिशट्रेशन हेल्दी फूड कैंपेन दिसंबर 2019 तक चलाया जाएगा।
11 December, 2019, 13:07
11 December, 2019, 13:04
11 December, 2019, 13:02
11 December, 2019, 13:01
11 December, 2019, 12:59
11 December, 2019, 12:56